Kendelser vedrørende fortsat varetægtsfængsling indtil domsafsigelse og kendelse om løsladelse
Ret: Retten i Næstved (1. instans)
Faggruppe: Straffesag — Grundlovssag
Sagsemner: Efterforskning og straffeproces;

RETTEN I NÆSTVED

Udskrift af retsbogen

Den 22. december 2021 kl. 10.30 blev retten sat af Dommer 1.

Retsmødet var offentligt.

Rettens nr. 3097/2021
Politiets nr. 1900-70308-00076-21

Anklagemyndigheden
mod
Sigtede
CPR nr. (Født 1994)

Fristforlængelse

Der blev fremlagt fristforlængelsesrapport af 21. december 2021 med bilag.

Anklager 2 var mødt i retten for anklagemyndig-heden.

Den beskikkede forsvarer Advokat Kristian Mølgaard og tiltalte var mødt via
videolink fra SL-10 PAM-Slagelse.

Sigtede havde inden retsmødet haft lejlighed til at tale med forsvareren i en-
rum via videolink.

Anklageren og forsvareren redegjorde for sagen.

Anklageren anmodede om, at fængslingsfristen forlænges i 2 uger på det hid-
tidige grundlag. Anklageren henviste navnlig til, at fortsat varetægtsfængsling
efter påstanden i anklageskriftet af 21. december 2021 om dom til anbringel-
se på psykiatrisk afdeling og Østre Landsrets kendelse af 22. september 2021
ikke vil være i strid med retsplejelovens § 762, stk. 3.

Forsvarereren protesterede og henviste til, at fortsat varetægtsfængsling efter
oplysningerne om de to overtrædelser af straffelovens § 119, der nu er rejst
tiltale for, og Retslægerådets anbefaling af en dom til behandling på psykiat-
risk afdeling med tilsyn af Kriminalforsorgen i forbindelse med afdelingen
un-der udskrivning mv. vil være i strid med retsplejelovens § 762, stk. 3.

Tiltalte havde lejlighed til at udtale sig.

Retten afsagde

Std 75445



side 2

Kendelse:

Grundlaget for rettens kendelse af 10. maj 2021 er fortsat til stede, jf.
retsplejelovens § 762, stk. 1, nr. 2, jf. § 765, stk. 2, nr. 4, jf. § 767, stk. 2.

Sigtede, der har været varetægtsfængslet siden den 10. maj 2021, er nu ved
anklageskrift af 21. december 2021 tiltalt for to overtrædelser af straffelovens
§ 119, stk. 1, i maj 2021.

Retslægerådet har i en skrivelse af 25. november 2021 udtalt, at rådet er sindet
at anbefale dom til behandling på psykiatrisk afdeling med tilsyn af
Kirminalforsorgen i forbindelse med afdelingen under udskrivning, således at
Kriminalforsorgen sammen med overlægen kan træffe bestemmelse om
genindlæggelse.

Der foreligger ikke andre oplysninger om Sigtedes aktuelle tilstand end
udtalelsen af 5. november 2021 fra Overlæge, hvor det afslutningsvist anføres,
at tiltalte aktuelt samarbejder om den medicinske behandling og fremstår klart
i bedring i forhold til starten af indlæggelsen. På trods af dette vurderer
overlægen, at nye oplysninger bør give anledning til en øget
farlighedsvurdering af patienten.

Efter en samlet vurdering af det anførte finder retten, at fortsat
varetægtsfængsling af Sigtede vil stå i misforhold til sagens betydning og
retsfølgen, hvis tiltalte findes skyldig, jf. retsplejelovens § 762, stk. 3, hvorfor

Thi bestemmes:

Sigtede skal løslades.

Anklagemyndigheden kærede afgørelsen og anmodede om opsættende
virkning.

Retten tillagde kæremålet opsættende virkning.

Det aftaltes, at anklagemyndigheden indleverer kæreskrift senest kl. 15.00 i
dag.

Sagen udsat.

Retten hævet.

Dommer 1